
రాను రాను మన తెలుగు రాష్ర్టాల్లో తెలుగు భోదన కనుమరుగయ్యే ప్రమాదం కనిపిస్తోంది. మన తెలుగు భాషకి మంచి చరిత్ర కలదు. ఎందరో మహా కవులు తెలుగుపై పట్టు సాధించి తమ వ్యక్తిత్వాన్ని చాటుకున్నారు. తెలుగు భాషపై చాలా గ్రంథాలు రచించారు. కానీ ఇప్పుడు ఆ తెలుగు భాష మనుగడ లేకుండా పోతుందని భయమేస్తోంది. కొన్ని పాఠశాలల్లో తెలుగు భోదించడం అంటే వెనుకడుగు వేస్తున్నారు. అసలు తెలుగునే ఉచ్చరించడం లేదు. కొన్ని చోట్ల తెలుగు మాట్లాడితే చిన్న చూపు చూస్తున్నారు. అంతేకాకుండా తెలుగులో మాట్లాడితే ఫైన్ కూడా విధించడం గమనార్హం. అంటే మన భాషని మనమే చిన్నచూపు చూస్తున్నాం. మన భాషని మనమే ఇలా విస్మరిస్తే ఎలా అనేది మన ముందు ఉన్న పెద్ద ప్రశ్న... తెలుగు భాషా భోదన తప్పనిసరి అని ప్రభుత్వం ప్రకటించడం శుభపరిణామం. ఇది తెలుగు భాషా ప్రియులందరికీ సంతోషకర విషయం. ఖచ్చితంగా ఈ అంశాన్ని పరిగణనలోకి తీసుకుని తెలుగు భాషకి పుర్వ వైభవం తీసుకురావాలి. వచ్చే విద్యా సంవత్సరం నుంచి అన్ని పాఠశాలల్లో తెలుగుని బోధించడం తప్పనిసరి చేయాలి. ఏ పాఠశాలలోనైన తెలుగుని బోధించడం జరగకపోతే ఆ పాఠశాల గుర్తింపు రద్దు చేసే విధంగా ప్రభుత్వం ఒకచట్టం తీసుకురావాలి. సిలబస్ తయారీ బాధ్యత సాహిత్య అకాడమీకి అప్పగించడం మంచిదే. ఆంధ్ర ప్రభుత్వం వారు మన తెలంగాణ చరిత్రని వక్రీకరించి కనుమరుగు చేసారు. మన తెలంగాణ మనం సాధించుకున్నాం. మన కవుల చరిత్రని చదువుకుందాం. సాహిత్య అకాడమీ వారు మన తెలంగాణ కవుల చరిత్రని వెలికి తీసి, వారు రాసిన పద్య, గద్య పుస్తకాలని పరిశీలించి పాఠ్యపుస్తకాల్లో ముద్రించాలి. ప్రభుత్వ పాఠశాలలతో పాటు ప్రైవేట్ పాఠశాలలో కూడా ప్రభుత్వం వారిచే ముద్రించబడిన పుస్తకాలుండేలా కృషి చేయాలి. - అనంతవరం సిద్దిరామప్పగుండారెడ్డిపల్లి, సిద్దిపేట జిల్లా

raanu raanu mana telugu rashrtallo telugu bhodana kanumarugayye pramaadam kanipistondi. mana telugu bhashaki manchi charitra kaladu. endaro mahaa kavulu telugupai pattu saadhinchi tama vyaktitvaanni chaatukunnaaru. telugu bhashapai chala grandhaalu rachinchaaru. cony ippudu aa telugu bhasha manugada lekunda potundani bhayamestondi. konni paatasaalallo telugu bhodinchadam ante venukadugu vestunnaru. asalu telugune uchcharinchadam ledu. konni chotla telugu matladithe chinna chuupu chustunnaru. antekakunda telugulo matladithe fine kuudaa vidhinchadam gamanarham. ante mana bhashani maname chinnachuupu chustunnam. mana bhashani maname ilaa vismariste ela anedi mana mundu unna pedda prasna... telugu bhasha bhodana tappanisari ani prabhutvam prakatinchadam subhaparinamam. idhi telugu bhasha priyulandarikii santoshakara vishayam. khachitamgaa ee amsaanni parigananaloki teesukuni telugu bhashaki purva vaibhavam teesukuraavaali. vache vidya samvatsaram nunchi anni paatasaalallo teluguni bodhinchadam tappanisari cheyali. e paatasaalaloonaina teluguni bodhinchadam jaragakapothe aa paatasaala gurtimpu raddu chese vidhamgaa prabhutvam okachattam teesukuraavaali. silabas tayaarii baadhyata saahitya akaadameeki appaginchadam manchide. aandhra prabhutvam vaaru mana telamgaana charitrani vakreekarinchi kanumarugu chesaru. mana telamgaana manam saadhinchukunnaam. mana kavula charitrani chaduvukundam. saahitya akadami vaaru mana telamgaana kavula charitrani veliki teesi, vaaru raasina padya, gadya pustakaalani pariseelinchi paatyapustakaallo mudrinchaali. prabhutva paatasaalalatoe paatu private paatasaalalo kuudaa prabhutvam vaariche mudrinchabadina pustakalundela krushi cheyali. - anantavaram siddiramappagundare, siddipeta jilla